કોંગ્રેસે કહ્યું ‘તેનાથી ઊલટું યંગ ઇન્ડિયન એક નોન-પ્રોફિટેબલ અને કલમ-૨૫ હેઠળની કંપની હોવાથી તથા એજેએલની મુખ્ય શેરધારક હોવાને લીધે એજેએલની સંપત્તિઓની સુરક્ષા વધારે છે.’ વાયઆઇ એક રિયલ એસ્ટેટ કંપની છે તેવા નાણામંત્રી અરુણ જેટલીએ અગાઉ કરેલા દાવાને ફગાવતા કોંગ્રેસે કહ્યું કે, આ નિવેદન સંપૂર્ણપણે ખોટું છે. વાયઆઇ કોઇપણ રિયલ એસ્ટેટ મિલકત અથવા સ્થાવર મિલકતની માલિકી ધરાવતી નથી. તમામ મિલકતોની માલિકી એજેએલ પાસે જ છે.